Тыя, хто ўжо прымаў удзел у Сусветных днях моладзі ў Сіднэі і Кёльне, і яшчэ раней, згодзяцца са мною — гэта непаўторны досвед і магчымасць маліцца разам, пазнаваць культуру і светапогляд іншых народаў, у адным месцы і ў адзін час зазірнуць за душэўную заслону людзей з розных кантынентаў. Гэта дае моцнае адчуванне еднасці розных людзей у адной веры, адной надзеі на збаўленне і аднаўленне нашага жыцця і адной любові да Хрыста, а таксама ўмацоўвае жаданне сведчыць пра гэтую любоў.